b'\n_START_ARTICLE_\nSredozemske igre\n_START_SECTION_\nZgodovina\n_START_PARAGRAPH_\nPobudnik Sredozemskih iger je bil tur\xc5\xa1ki doktor politike Mohamed Taher Pasha na Poletnih olimpijskih igrah 1948 v Londonu. Osnovna ideja organizacije iger je bila, da bi igre postale simbol miru razli\xc4\x8dnih kultur Mediteranskega okolja. Nacionalni olimpijski komiteji dr\xc5\xbeav Sredozemlja so idejo pozdravili, tako da so bile prve Sredozemske igre organizirane \xc5\xbee leta 1951 v Aleksandriji v Egiptu. Igre se odtlej organizirajo vsake \xc5\xa1tiri leta, do leta 1991 pa so potekale leto pred Olimpijskimi igrami. Od leta 1991 pa se organizirajo eno leto po Olimpijadi, tako da so bile naslednje \xc5\xbee leta 1993.\n_START_SECTION_\nZastava\n_START_PARAGRAPH_\nSimbol Sredozemskih iger so trije krogi, ki simboli\xc4\x8dno predstavljajo Azijo, Afriko in Evropo, ki so tri celine, ki sodelujejo na teh igrah. Spodnji del krogov je valovit ter predstavlja Sredozemsko morje. Med zaklju\xc4\x8dno slovesnostjo zastavo odpo\xc5\xa1ljejo v naslednje mesto, ki bo gostilo igre.\n_START_SECTION_\n\xc5\xa0porti\n_START_PARAGRAPH_\nLeta 2009 je bilo na sporedu 28 \xc5\xa1portov, ki so se odvijali na Sredozemskih igrah: vodni \xc5\xa1porti (plavanje, skoki v vodo, vaterpolo), atletika, ko\xc5\xa1arka, Bowls, boks, kajak-kanu, kolesarstvo, konjeni\xc5\xa1tvo, sabljanje, nogomet, golf, gimnastika (\xc5\xa1portna in ritmi\xc4\x8dna), rokomet, paraolimpijski \xc5\xa1porti, judo, karate, veslanje, jadranje, strelstvo, namizni tenis, tenis, odbojka (ter odbojka na mivki), dviganje ute\xc5\xbei ter rokoborba._NEWLINE_Ideja, da bi na Sredozemskih igrah nastopile tudi \xc5\xbeenske je bila podana \xc5\xbee leta 1959, vendar so \xc5\xbeenske na igrah prvi\xc4\x8d nastopile \xc5\xa1ele leta 1967.'